Suprematismus
Suprematismus (Russice супремати́зм) est motus artis qui primas iactat formas geometricas, sicut circulos, quadrilateralia (quadrata, rectangula, parallelogrammata), et lineas, in finita colorum varietate pictas. Qui motus, a Casimiro Malewicz in Russia circa 1913 fundatus, in eius Ultima Exhibitione Picturarum Futuristica 0.10 Petropoli anno 1915 nuntiatus est, ubi ipse, cum tredecim artificibus aliis, triginta sex opera eodem modo confecta exhibuerunt. Vocabulum suprematismus genus artis abstractae attingit quod "dominatum puri sensus artificis," potius quam visualem rerum depictionem, celebrat.